open-index/open-wikipedia-markdown huggingface dataset:
Makrozamija

**Makrozamija** (*Macrozamia*) – zamijinių (*Zamiaceae*) šeimos augalų gentis.

Paplitusi Australijoje. Dauguma rūšių auga rytinėje žemyno dalyje.

Gentyje yra apie 38-40 rūšių.

## Rūšys
* Kalvinė makrozamija (*Macrozamia cardiacensis*)
* Paprastoji makrozamija (*Macrozamia communis*)
* Dailioji makrozamija (*Macrozamia concinna*)
* Tankialapė makrozamija (*Macrozamia conferta*)
* Vaškuotoji makrozamija (*Macrozamia cranei*)
* Trapioji makrozamija (*Macrozamia crassifolia*)
* *[[Macrozamia denisoni]]*
* Skeltalapė makrozamija (*Macrozamia diplomera*)
* Stambiasėklė makrozamija (*Macrozamia douglasii*)
* Storoji makrozamija (*Macrozamia dyeri*)
* Grakščioji makrozamija (*Macrozamia elegans*)
* Suktalapė makrozamija (*Macrozamia fawcettii*)
* Raguotoji makrozamija (*Macrozamia fearnsidei*)
* Lanksčioji makrozamija (*Macrozamia flexuosa*)
* Cikalapė makrozamija (*Macrozamia fraseri*)
* Melsvalapė makrozamija (*Macrozamia glaucophylla*)
* Siauralapė makrozamija (*Macrozamia heteromera*)
* Žemoji makrozamija (*Macrozamia humilis*)
* Plokščialapė makrozamija (*Macrozamia johnsonii*)
* Dantytalapė makrozamija (*Macrozamia lomandroides*)
* Ilgadyglė makrozamija (*Macrozamia longispina*)
* Blizgioji makrozamija (*Macrozamia lucida*)
* Mėlynoji makrozamija (*Macrozamia macdonnellii*)
* Tiesialapė makrozamija (*Macrozamia macleayi*)
* Mišriadyglė makrozamija (*Macrozamia miquelii*)
* Kalninė makrozamija (*Macrozamia montana*)
* Aukštoji makrozamija (*Macrozamia moorei*)
* Smulkiasėklė makrozamija (*Macrozamia mountperriensis*)
* Mažoji makrozamija (*Macrozamia occidua*)
* Kuokštinė makrozamija (*Macrozamia parcifolia*)
* Vijalapė makrozamija (*Macrozamia pauli - guilielmi*)
* Trumpalapė makrozamija (*Macrozamia platyrachis*)
* Gausiagyslė makrozamija (*Macrozamia plurinervia*)
* Kaičioji makrozamija (*Macrozamia polymorpha*)
* Smulkioji makrozamija (*Macrozamia reducta*)
* Žolinė makrozamija (*Macrozamia riedlei*)
* Vienašalė makrozamija (*Macrozamia secunda*)
* Rangioji makrozamija (*Macrozamia serpentina*)
* Suktoji makrozamija (*Macrozamia spiralis*)
* Skiltėtalapė makrozamija (*Macrozamia stenomera*)
* Žalsvoji makrozamija (*Macrozamia viridis*)


Image:Macrozamia moorei01.jpg|Aukštoji makrozamija (*Macrozamia moorei*) 
Image:Macrozamia riedlei 1.jpg|Žolinė makrozamija (*Macrozamia riedlei*)
Nikola Tesla

** Nikola Tesla** (; 1856 m. liepos 10 d. Smiljnėje, Austrijos imperijoje, dabartinėje Kroatijos teritorijoje – 1943 m. sausio 7 d. Niujorke) – serbų išradėjas, fizikas, mechanikos ir elektros inžinierius. 

Labiausiai žinomas už savo darbus elektros ir magnetizmo srityse. Teslos patentai ir teoriniai darbai suformavo pagrindą šiuolaikinei kintamosios elektros srovės (AC) sistemai, įskaitant daugiafazę srovės paskirstymo sistemą bei AC variklį, su kuriuo jis padėjo pradėti antrąjį pramonės perversmą.

Nikolos Teslos garbei yra pavadintas SI sistemos magnetinės indukcijos matavimo vienetas tesla (1 T = kg·s-2·A-1).

## Biografija
Gimė 1856 m. liepos 10 d. serbų šeimoje Smiljanės kaimelyje, tuometinėje Austrijos imperijoje. Tėtis Milutinas buvo ortodoksų kunigas, motina Duka, neturėdama išsilavinimo, buvo gabi kuriant įvairius mechaninius prietaisus, skirtus namų reikmėms. Tesla buvo ketvirtas iš penkiavaikės šeimos. Brolis Dane, seserys: Milka, Andželina ir Marika. Dane žuvo po tragiškai pasibaigusio jodinėjimo, kai Nikolai buvo tik 5 metai.

1861 m. Nikola pradėjo lankyti Smiljanės pradinę mokyklą, kurioje mokėsi vokiečių kalbos, aritmetikos ir religijos. 1862 m. su šeima persikraustė į Gospičiaus miestą, kuriame Teslos tėtis dirbo pastoriumi. Tais pačiais metais Nikola pabaigė pradinę mokyklą. 1870 m. išvyko į Karlovacą mokytis gimnazijoje. Čia jį įkvėpė matematikos mokytojas Martinas Sekuličius. 1873 m. pabaigė Karlovaco gimnaziją, mokydamasis tik trejus metus (vietoj ketverių privalomų). 1873 m. grįžo į gimtąjį miestelį Smiljanėje, kurioje susirgo cholera. Sunkiai sirgdamas, būdamas ant mirties ribos, po devynerių lovoje praleistų mėnesių, sugebėjo pasveikti. Jo tėtis pažadėjo išleisti jį į geriausią inžinerijos mokyklą, jei tik sūnus pasveiks, nors norėjo, jog Tesla eitų jo pėdomis ir pasirinkų kunigystę. 1874 m. Nikola išvengė šaukimo į austrų-vengrų kariuomenę Smiljanėje ir pradėjo slapstytis, pabėgdamas į šalia Tomingajaus miestelio esančius kalnus.

## Šaltiniai

## Nuorodos
* NikolaTesla.fr  – Daugiau nei 1000 su N. Tesla susijusių dokumentų
Ryšių kanalas

**Ryšių kanalas** – ryšių sistemos dalis, jungianti pranešimų šaltinį ir pranešimų imtuvą. Kanalas turi tam tikrą talpą perduoti informacijai, kuri dažnai matuojama kaip kanalo pralaidumo juostos plotis (Hz) arba kaip duomenų greitis (bitai per sekundę).

Ryšių kanalai gali būti klasifikuojami pagal:
* *[[Signalas|Signalo]]* formą: tolydiniai ir diskretiniai.
* *Paskirtį*: telegrafiniai, telefoniniai, televiziniai, radijo.
* *Signalo fizinę prigimtį*: elektriniai (dažniniai, radijo).
Kukiai

**Kukiais** vadinami:
* Lietuvos kaimai:
** Mažeikių rajone;
** Rokiškio rajone;
* Genčių grupė Indijoje, kitaip zomiai.
Mongolidai

**Mongolidai** – žmonių didžioji rasė, gyvenanti Rytų Azijoje. Vienas senųjų jos pavadinimų – *geltonoji rasė*.

Dažnai mongolidais laiko ir Amerikos vietinius gyventojus. Žemiau pateiktame aprašyme aprašyti tik Azijos mongolidai. Amerikos vietiniai gyventojai (indėnai) aprašyti kaip amerikanidai.

Arealas – Šiaurės, Rytų ir iš dalies Centrinė Azija, Pietryčių Azija, įskaitant Indoneziją.

## Požymiai
* Oda nuo šviesios (Šiaurės Azija) iki tamsios. Dalies mongolidų oda gelsva, dalies – ruda.
* Plaukai tamsūs, kai kurių grupių itin tamsūs (mėlynai juodi). Plaukai kieti ir tiesūs, bet Pietų Azijoje yra grupių su gana dažnais banguotais plaukais, o Šiaurės Azijoje neretai pasitaiko minkšti plaukai.
* Nosis paprastai gana siaura, su žema ar vidutine nosies šaknimi, nedaug išsikišusi (yra grupių, kurių nosys labai atsikišusios). Nosies dydis šioje rasėje gana plačiai kinta, todėl mažos nosys nėra būdingas mongolidų bruožas.
* Viršutinio voko raukšlė ryški. Kai kuriose grupėse epikantą turi 90-95 % atstovų, nors Pietų Azijoje jis pasitaiko retai.
* Akių išoriniai kampai aukštesni (akies plyšys įstrižas).
* Veidams plokštumo suteikia atsikišę skruostakauliai, plokščias smakras. Akiduobės apvalios.
* Kūno tretinis plaukuotumas labai silpnas, barzdotumas – silpnas.
* Ūgis svyruoja mažiau negu negridų. Nėra labai mažų ir labai aukštų.

Artėjant link pusiaujo:
* oda tamsėja, bet labai tamsi nebūna
* dažnėja banguoti plaukai, bet labai dažni nebūna
* rečiau pasitaiko epikantas

Einant iš rytų į vakarus plaukai šviesėja, bet lieka tamsūs.


Vaizdas:Genods (2007).jpg|Tuvos gyventojas
File:Lama_in_the_Gandan_Monastery_in_Ulan_Bator,_Mongolia,_1981.jpg|Mongolas
File:Kayan woman with neck rings.jpg|Kajanė (Tailandas)
File:Miao zu Miao minority old man.jpg|Miao (Vietnamas)


## Nuorodos
* Расовое многообразие человечества 
* Монголоидная раса
Paštu užsakoma žmona

**Paštu užsakoma žmona** () – terminas, vartojamas apibūdinti moteris ar merginas, kurios pasiskelbia per vedybų agentūras, jog nori susituokti su vyru, gyvenančiu labai toli nuo jų, o radus tinkamą kandidatą, susituokusios su juo, išvyksta gyventi į to vyro šalį. 

Dažniausiai tai moterys ir jaunos merginos iš ekonomiškai silpnesnių valstybių, ieškančios vyrų turtingose valstybėse. Daugiausiai *paštu užsakoma žmonų* yra kilusios iš Rusijos, Ukrainos, Filipinų ir Kolumbijos.
Tablatūra

**Pirštuotė** (, sutrumpintai *tab*) – muzikinis žymėjimas, nurodantis kaip dėlioti pirštus tam tikrame instrumente, vietoje nurodymo, kokias konkrečias natas reikia groti įvairių styginių muzikos instrumentų garsų žymėjimo būdas. Jis mažiau reiklus grojančiam muzikantui, kuriam net nebūtina mokėti skaityti natas.

Jau nuo maždaug XV amžiaus egzistavo trys liutniai skirtos pirštuotės: prancūziška, itališka (naudota ir Ispanijoje) ir vokiška. Itališkoje ir prancūziškoje pirštuotėje buvo vaizduojamos penkios (vėliau šešios) horizontalios linijos, po vieną stygai. Ant šių linijų buvo rašoma, ties kuriuo metaliniu dalmeniu prispausti stygą, šiuos dalmenis žymint arba abėcėlės raidėmis (prancūziška sistema) arba skaičiais (itališka sistema). Buvo papildomi simboliai įvairiems muzikiniams efektams. Ritmas, jei tai būdavo reikalinga, buvo užrašomas viršuje natų koteliais. Vokiškoje pirštuotėje vietoj stygų diagramos buvo 54 ar ir daugiau simbolių, pakankamai visiems stygos/dalmenio variantams pažymėti. Vienu metu skambančius garsus atitinkantys simboliai buvo rašomi statmenai vienas virš kito.

Gitara iš pradžių perėmė liutnios pirštuotę ar vien raidinius akordus; įprastinės natos gitaros muzikai pradėtos naudoti vėliau. Pirštuotės taip pat galimos klavišiniams instrumentams.

Esama įvairios programinės įrangos natoms į pirštuotę išversti.

## Šaltiniai
Karelas Gotas

**Karelas Gotas** (**Karel Gott**, 1939 m. liepos 14 d. Pilzene – 2019 m. spalio 1 d. Prahoje) – žymus čekų dainininkas.

Vienas iš garsiausių Čekijos populiariosios muzikos atlikėjų.

## Biografija
Gimė Pilzene 1939 m. liepos 14 d.
Jaunystėje dirbo tramvajų elektromonteriu bei dainuodavo kavinėse ir šokių klubuose.

1958 m. megėjiškos dainos konkurse gavo pirmąjį apdovanojimą.

Nuo 1960 m. apsisprendęs imtis dainininko karjeros išėjo iš darbo tramvajų gamykloje bei įstojo į operos dainavimo specialybę Prahos konservatorijoje.

1963 m. Karelo Goto teatro spektaklyje atliekama daina „Oči sněhem zaváté“ tapo populiariausia Čekijoje.

1967 m. išvyko į gastroles į Las Vegas, JAV.

Grįžo pasisėmęs vertingos patirties ir keletą metų tapo vis populiaresnis visoje Europoje.

1968 m. Prahos pavasario sukilimo metu bendradarbiavo su komunistiniu režimu. Gali būti, kad dėl to jo plokšteles buvo galima įsigyti ir Tarybų Sąjungoje.

Buvo kritikuojamas už tokią politinę poziciją, tačiau taip pat yra pastebėti atvejai, kai jis pasirinkdamas repertuarą palaikė disidentus.

Sukūrė dainą animaciniam serialui [Bitė Maja](https://de.wikipedia.org/wiki/Die_Biene_Maja_(Anime)), pastatytam 1975 m. pagal Waldemar Bonsels (1880–1952) knygą. Apie 1980 m. šie filmai buvo rodomi sekmadienio vakarais per Lenkijos televiziją, kuri buvo matoma pietvakarių Lietuvoje iki Kauno. 

Karelo Goto karjeros viršūnė buvo 1970–1980 metai, kai jis nuolat užimdavo pirmąsias vietas konkursuose Čekijoje, gastroliavo Europoje, Amerikoje, Azijoje, turėjo savo televizijos laidą.

1989 m. „Aksominės revoliucijos“ metu dalyvavo koncerte prieš komunistinį režimą.

1990 m. paskelbė apie savo muzikinės karjeros pabaigą, tačiau grįžo į sceną ir jo diskai užėmė pirmąsias vietas pagal pardavimus Čekijoje 1992, 1995 ir 1997 m.

2006 m. jau trisdešimtantrą kartą laimėjo kasmetiniame Čekijos populiariosios muzikos konkurse.

2019 rugsėjo 12 d. socialiniuose tinkluose paskelbė apie tai, jog serga leukemija. 2019 m. spalio 1 d. mirė savo namuose Prahoje šeimos apsuptyje.

## Nuorodos

* Pagrindinė svetainė: www.karelgott.com
* Fanų klubas www.karelgott.net 

|-
Marusha

**Marusha** (**Marion Aphrodite Gleiss**; g. 1966 m. lapkričio 18 d. Niurnberge) – Vokietijos diskžokėja ir elektroninės muzikos prodiuserė.

## Karjera
Jos karjera prasidėjo 1991 m. su radijo programa „Dancehall“, kuri buvo transliuojama per radijo stotį DT 64. Kai radijo stotis užsidarė, ji pakeitė radijo stotį į Fritz ir programos pavadinimą į „Rave Satellite“. Tuo pat metu ji vedė labai populiarią TV programą jaunimui Feuerreiter, kuri 2,5 metų buvo transliuojama per ORB, o vėliau per ADR televizijos stotis.

1994 m. sėkmingiausi atlikėjos karjeroje. Tais metais jos singlas „Somewhere Over the Rainbow“ tapo platininiu, įrašo kopijų vnt. pardavus daugiau kaip 500 000. Niekada anksčiau techno singlas nebuvo pakilęs taip aukštai į topus (Nr.3 – Vokietijoje). Kitas singlas „It Takes Me Away“ sulaukė panašios sėkmės.

## Diskografija

### Albumai
* Raveland (1994)
* Wir (1995)
* No Hide No Run (1998)
* Marusha Non Stop Mix (2002)
* Offbeat (2004)
* Heat (2007)

### Singlai
* Rave Channel (1992)
* Whatever Turns You (1993)
* Go Ahead (1993)
* Somewhere Over The Rainbow (1994 – #3 Vokietijoje)
* It Takes Me Away (1994 – #3 Vokietijoje)
* Trip To Raveland (1994 – #29 Vokietijoje)
* Deep (1994 – #11 Vokietijoje)
* Unique (1995 – #35 Vokietijoje)
* Secret (1996 – #92 Vokietijoje)
* Ur Life (1996 – #34 Vokietijoje)
* My Best Friend (1997- #73 Vokietijoje)
* Free Love (1998 – #97 Vokietijoje)
* Ultimate Sound (1999 – #70 Vokietijoje)
* Jet (2000) (išleido kaip **Maru**)
* Jumpstart (2000)
* Snow In July (2002)
* Cha Cha Maharadsha (2003)
* Kick It (Heat) (2007)

## Nuorodos
* Oficiali svetainė
* Marusha Myspace svetainėje

## Išnašos
Kukiai (Mažeikiai)

**Kukiai** – kaimas Mažeikių rajono savivaldybėje, 5 km į šiaurės rytus nuo Ukrinų. Aptikta Kukių senovės gyvenvietė, kapinynas ir lobiai.

## Etimologija

Kaimo pavadinimas – asmenvardinis vietovardis, kildinamas nuo pavardės *Kukys*.

## Gyventojai

### Žymūs žmonės
* Čia gimė žymus liaudies menininkas Steponas Gailevičius (1815–1885).

## Šaltiniai

*
Laisvės gynėjų diena

**Laisvės gynėjų diena** – sausio 13 d. minima Lietuvos atmintina diena. Keliama Lietuvos valstybės vėliava. Tradiciškai vyksta pilietinė akcija „Atmintis gyva, nes liudija“, kuomet 8 val. ryte ant palangių uždegamos atminimo žvakutes. Taip pat šią dieną įteikiama Laisvės premija.

## Istorija
1991 metais šią dieną įvyko masinis taikus Lietuvos piliečių pasipriešinimas Sovietų Sąjungos vadovybei jėga paimti į savo rankas Vilniaus televizijos bokštą. Bandymai šturmuoti Radijo ir televizijos komiteto pastatą, Parlamento pastatą ir kitus valstybiniam perversmui reikšmingus objektus buvo vykdomi nuo sausio 9 d. Užimti atvyko specialiai parengta, sunkiąja karine technika ginkluota desantininkų grupė.

Prie televizijos bokšto Vilniuje per 600 taikių ir neginkluotų žmonių buvo sužeista, žuvo 14. Televizijos bokštas buvo užimtas, tačiau planų pulti Parlamentą kariškiai atsisakė.

Nors užgrobti kai kuriuos objektus ir pavyko, galutiniai operacijos tikslai (užimti parlamentą, išprovokuoti nesantaiką tarp įvairių tautybių Lietuvos piliečių, pateikti šiuos įvykius kaip dviejų ginkluotų pusių kovą) nebuvo pasiekti, ir gana greitai Sovietų armijai teko iš užimtų objektų pasitraukti.

## Šaltiniai

## Nuorodos
* Laisvės gynėjų atminimo įamžinimas ir pagerbimo tradicijos, lrs.lt, 2021
* 15 metų klausimai. „Veidas“, 2006, Nr. 8, 2006 12 23
* Pilietine iniciatyva „Atmintis gyva, nes liudija“
Ketapango regencija

**Ketapango regencija** (indonez. *Kabupaten Ketapang*) – regencija Indonezijos Vakarų Kalimantano provincijos pietvakariuose. Šiaurėje ribojasi su Pontianako, Sangau ir Sekadau regencijomis, rytuose – su Sintango ir Melavio regencijomis, pietryčiuose – su Centriniu Kalimantanu. Vakaruose skalauja Pietų Kinijos jūra. Regencijai priklauso jūroje esančių salų grupė. Administracinis centras – Ketapangas. Yra Gunung Palungo nacionalinis parkas.

## Parajoniai
* Benua Kajongas
* Air Upasas
* Delta Pavanas
* Hulu Sungajus
* Dželai Hulu
* Kendavanganas
* Manis Mata
* Marau
* Matan Hilir Selatanas
* Matan Hilir Utara
* Muara Pavanas
* Nanga Tajapas
* Pemahamas
* Pulau Maja Karimata
* Sandajas
* Seponti Džaja
* Simpang Dua
* Simpang Hiliras
* Simpang Hulu
* Singkupas
* Sukadana
* Sumgai Melaju Raja
* Sungai Lauras
* Teluk Batangas
* Tumbang Titis

## Šaltiniai

## Nuorodos
* Oficiali svetainė
Ketapangas

**Ketapangas** (indonez. *Kota Ketapang*) – miestas Indonezijoje, Borneo saloje, Vakarų Kalimantano provincijos pietvakariuose, Pietų Kinijos jūros pakrantėje. Ketapango regencijos administracinis centras. Yra oro uostas.
Melavio regencija

**Melavio regencija** () – regencija Indonezijos Vakarų Kalimantano provincijoje. Vakaruose ribojasi su Ketapango, šiaurėje – su Sintango regencijomis, pietuose – su Centriniu Kalimantanu. Administracinis centras – Nanga Pinohas.

## Parajoniai
* Ambalau
* Belimbingas
* Ela Hiliras
* Menukungas
* Nanga Pinohas
* Sajanas
* Seravajas
* Sokanas
* Tanah Pinohas

## Šaltiniai
Nanga Pinohas

**Nanga Pinohas** () – miestas Indonezijoje, Borneo, Vakarų Kalimantano provincijoje. Melavio regencijos centras. Yra oro uostas (reisai į daugelį provincijos miestų).
Beksterio efektas

**Beksterio efektas**, arba **augalų jautrumas** – šiuolaikinė pseudomokslinė koncepcija, teigianti, kad augalai turi emocijas; gali jausti baimę ir džiaugsmą, savaip bendrauti su žmonėmis ar kitomis gyvomis būtybėmis. Augalų jaučiamas emocijas tariamai galima stebėti melo detektoriumi (poligrafu).

Efektas pavadintas pagal Cleve Backster, kuris 1966 metais paskelbė esą pavyko poligrafu užfiksuoti augalų jausmus.

Nors augalai ir turi sudėtingą reagavimo į dirgiklius sistemą, tačiau neturėdami limbinės sistemos ir smegenų, jie jokiu būdu negali turėti emocijų, juo labiau išmatuojamų poligrafu. Baksterio efektas priskiriamas pseudomokslams ir daugiausia palaikymo susilaukia tik iš naujojo amžiaus tikėjimų, Gajos hipotezės palaikytojų ir įvairių pseudomokslininkų.

Skeptikai remiasi ir faktu, kad nėra nei vieno plačiai pripažįstamo ir kitose laboratorijose kontroliuojamomis sąlygomis sėkmingai pakartoto eksperimento, kuris įrodytų šias augalų savybes.

Taip pat, kai kiti eksperimentai nepatvirtino Beksterio teorijos, jis ir jo palaikytojai pasirėmė ad hoc hipoteze, kad augalai turi būti nusiteikę eksperimentui. Tokiu būdu ši teorija tampa nepatikrinama iš principo, kadangi bet kokį nesėkmingą eksperimento rezultatą galima paaiškinti augalų nenusiteikimu.

Galiausiai, poligrafas yra sukurtas atsižvelgiant į žmogaus fizines savybes ir pritaikytas žmogui.

## Nuorodos ir šaltiniai
*Straipsnis apie Beksterio efektą Skeptic's Dictionary portale
Ceratozamija

** Ceratozamija** (*Ceratozamia*) – zamijinių (*Zamiaceae*) šeimos augalų gentis.
 
Gentyje yra 16-18 rūšių. Dauguma jų endeminės, paplitusios Meksikos kalnuose. Beveik visos įrašytos į Tarptautinę raudonąją knygą.

Rūšys pagal morfologinius požymius išskiriamos į dvi grupes. Pirmosios grupės rūšys turi mažus kankorėžius ir plonus, plačius, asimetriškus lapus, laipsniškai smailėjančius nuo pagrindo. Antrosios grupės rūšys turi didelius kankorėžius, lapai siauri, ploni ar stori, simetriški ir nuo pagrindo nenusmailėjantys.

## Rūšys

I grupė
* Banguotalapė ceratozamija (*Ceratozamia euryphyllidia*)
* Druginė ceratozamija (*Ceratozamia hildae*)
* Plačialapė ceratozamija (*Ceratozamia latifolia*)
* Rausvalapė ceratozamija (*Ceratozamia microstrobila*)
* Melsvoji ceratozamija (*Ceratozamia miqueliana*)
* Suktagyslė ceratozamija (*Ceratozamia morettii*)
* Ilgalapė ceratozamija (*Ceratozamia whitelockiana*)

II grupė
* Šakotoji ceratozamija (*Ceratozamia alvarezii*)
* Švelnioji ceratozamija (*Ceratozamia kuesteriana*)
* Dygliuotoji ceratozamija (*Ceratozamia matudae*)
* Meksikinė ceratozamija (*Ceratozamia mexicana*)
* Kalninė ceratozamija (*Ceratozamia mixeorum*)
* Rusvoji ceratozamija (*Ceratozamia norstogii*)
* Didžioji ceratozamija (*Ceratozamia robusta*)
* Juosvoji ceratozamija (*Ceratozamia sabatoi*)
* Vijalapė ceratozamija (*Ceratozamia zaragozae*)
Sangau regencija

**Sangau regencija** () – regencija Indonezijos Vakarų Kalimantano provincijoje. Pietuose ribojasi su Ketapango, rytuose – su Sintango ir Sekadau, vakaruose – su Landako regencijomis. Šiaurėje turi sieną su Malaizija. Administracinis centras – Sangau.

Didžiąją regencijos dalį tengia tropinės džiunglės. Liepos mėnesį iškrenta 54 mm kritulių, sausį – 196 mm. Svarbiausios upės – Kapujas, Sekajamas. Vyrauja pelkėtų lygumų reljefas. Dauguma gyventojų – dajakai.

## Parajoniai
* Balajas
* Beduvajas
* Bontis
* Entikongas
* Džankangas
* Kembajanas
* Meliau
* Mukokas
* Nojanas
* Parindu
* Sangau Kapuas
* Sekajamas
* Tajan Hiliras
* Tajan Hulu
* Toba

## Šaltiniai

## Nuorodos
* Oficiali svetainė
Septyni (filmas)

**Septyni** – 1995 m. JAV kriminalinis trileris, kuriame pagrindinius vaidmenis atliko Bradas Pitas ir Morganas Freemanas. Filme pasakojama apie serijinį žudiką, kuris rėmėsi vadinamosiomis Septyniomis nuodėmėmis.

## Aktoriai
: *Aktorius – vaidmuo*
* Brad Pitt – detektyvas Deividas Milsas
* Morgan Freeman – detektyvas lt. Viljamas Somersetas
* Gwyneth Paltrow – Treicė Mils
* R. Lee Ermey – policijos kapitonas
* Andrew Kevin Walker – lavonas
* Daniel Zacapa – detektyvas Teiloras
* John Cassini – pareigūnas Deivisas
* Bob Mack – persivalgymo auka
* Peter Crombie – dr. O'Nilas
* Reg E. Cathey – Koroneris
* Kevin Spacey – Džonas Doe
Septynios mirtinos nuodėmės

**Septynios mirtinos nuodėmės** – ydų sąrašas, sudarytas remiantis popiežiumi Grigaliumi I VI amžiuje. Jos vadinamos didžiosiomis, nes laikoma, kad iš jų kyla kitos ydos ir nuodėmės.

Šioms nuodėmėms priešingybė – vad. Septyniomis dorybėmis (Septynios didžiosios dorybės).

Į šį sąrašą įeina:

# Puikybė
# Gobšumas
# Pavydas
# Rūstumas
# Gašlumas
# Rajumas
# Tingumas

## Modernus sąrašo papildymas
2008 m. kovo 9 d. Vatikano dienraštis „L`Osservatore Romano“ išspausdino interviu su apaštališkosios penitenciarijos tribunolo vadovu, vyskupu *[[Gianfranco Girotti]]*, kuriame šis paskelbė septynias šiuolaikines nuodėmes: genetinį manipuliavimą, abejotinos moralės eksperimentus su žmonėmis, narkotikų vartojimą, aplinkos teršimą, socialinę nelygybę, per didelį turtingumą ir veiksmus, dėl kurių daugėja vargšų.

Ne visiškai aišku, kiek šios nuodėmės yra laikomos naujomis mirtinomis nuodėmėmis, o kiek jos yra viso labo mirtinų nuodėmių pavyzdžiai. Žurnalas „Amerika“ 2008 m. kovo 10 d. redakcijos skiltyje kritikavo žiniasklaidos pateiktą interviu su vyskupu interpretaciją:

„Vatikanas atrodo siekia ne tiek papildyti tradicinių „mirtinų“ nuodėmių (puikybės, pavydo, šykštumo, tingumo, gašlumo, persirijimo, rūstumo) sąrašą, kiek priminti pasauliui, kad nuodėmė turi socialinį matmenį ir kad dalyvavimas nuodėminga veikla užsiimančiose institucijose yra svarbus dalykas, apie kurį turėtų pamąstyti tikintieji.“ 

## Nuorodos
Las Vegasas

**Las Vegasas** ( – lankos) – miestas, įsikūręs JAV pietvakariuose, Nevados valstijoje. Didžiausias pagal populiaciją miestas valstijoje. 

Pritraukia gausius turistų srautus. Nuo 1998 m. iškirtinai Las Vegase vyksta kasmetinė elektronikos paroda (Consumer Electronics Show).

1855 m. Las Vegasą įkūrė mormonai iš Jutos. Ėmė plėstis 1931 m. Nevadoje legalizavus azartinius žaidimus, steigėsi kazino namai, naktiniai klubai, viešbučiai, plėtojosi turizmas. XX a. pabaigoje tapo vienu iš sparčiausiai besiplėtojančių Jungtinių Amerikos Valstijų miestų.

2023 m. Las Vegase atidaryta Sfera – didžiausias sferinis statinys pasaulyje, užimantis 81 300 m² plotą.


Welcome to Fabulous Las Vegas.jpg|
Las Vegas strip.jpg|
WorldMarketCenter1.jpg|
The Sphere as Mars, view from my hotel room at Harrah's, Las Vegas, Nevada, USA (53112535707).jpg|


## Išnašos
Sukamasis magnetinis momentas

**Sukamasis magnetinis momentas** – jėgos momentas, priverčiantis magnetiniame lauke esantį kontūrą, kuriuo teka srovė, t. y. rėmelį, suktis. Jis išreiškiamas šia formule:

: \vec{M}=\vec{\tau}\times\vec{B}

kur
: \vec{B} – magnetinio lauko indukcija,
: \vec{\tau} – magnetinis momentas.

Sukamasis magnetinis momentas panaudojamas elektros varikliuose.

## Rėmelis magnetiniame lauke

Brėžinyje pavaizduotas vienalyčiame indukcijos \vec{B} magnetiniame lauke esantis bet kokios formos rėmelis, kurio plokštuma lygiagreti indukcijos vektoriui.

Nubrėžus dvi lygiagrečias magnetinio lauko indukcijai \vec{B} tieses, atkertami du srovės elementai I\mbox{d}\vec{l}_1 ir I\mbox{d}\vec{l}_2 (atstumas tarp tų atkertančiųjų tiesių \mbox{d}h\; toks mažas, kad atkertamas kontūro dalis galima laikyti visiškai tiesiomis). Atstumas tarp srovės elementų a\;, o kampai, sudaromi su indukcijos vektoriumi, lygūs \alpha\; ir \beta\; atitinkamai.

Tada Ampero jėgos, veikiančios atitinkamus srovės elementus, modulis lygus

\begin{align}\mbox{d}F_{A1}&=IB\mbox{d}l_1\sin{\alpha}=IB\mbox{d}h\\
\mbox{d}F_{A2}&=IB\mbox{d}l_2\sin{\beta}=IB\mbox{d}h\\
\end{align}

Vadinasi, abu elementus veikia to paties modulio, bet priešingų krypčių (pagal kairiosios rankos taisyklę) Ampero jėga. Laikant, kad abu srovės elementai nutolę nuo sukimosi ašies OO_1\; maždaug vienodai, t. y. po pusę atstumo tarp jų pačių a\;, gaunama, kad šios lygios jėgos sukuria tam tikrą sukamąjį momentą

\mbox{d}M=\mbox{d}F_{A1}\cdot\frac{a}{2}+\mbox{d}F_{A2}\cdot\frac{a}{2}=IB\mbox{d}ha=IB\mbox{d}S

kur S\; – rėmelio ir nubrėžtų lygiagrečių tiesių ribojamas plotas

Tada visą kontūrą veikiantį sukamąjį momentą būtų galima rasti taip:

M=\int_SIB\mbox{d}S=BIS\;

Šis suminis dėl Ampero jėgos atsirandantis momentas ir yra sukamasis magnetinis momentas.

Bendruoju atveju, kai rėmelio plokštuma sudaro bet kokį kampą su indukcijos vektoriumi, sukamasis magnetinis momentas išreiškiamas

M=BIS\sin{\alpha}\;

arba vektoriškai

\vec{M}=\vec{\tau}\times\vec{B}

Dėl sukamojo magnetinio momento rėmelis magnetiniame lauke visada orientuojamas taip, kad jo plokštuma būtų statmena magnetinio lauko plokštumai (t. y. kad rėmelio magnetinis momentas \vec{\tau} būtų lygiagretus indukcijos vektoriui).
Solenoidas

**Solenoidas** ( – vamzdelis +  – pavidalas) – cilindrinė induktyvumo ritė, kurios ilgis yra daug didesnis už skersmenį. Solenoidas dažniausiai būna sudarytas iš aplink metalinę šerdį tankiai apvyniotos izoliuotos vielos. Šerdis naudojama solenoido induktyvumui padidinti.

Kaip ir paprastos ritės atveju, solenoidu tekant elektros srovei, kuriamas magnetinis laukas. Jo induktyvumą galima apskaičiuoti remiantis Ampero arba Bio-Savaro dėsniais.

Solenoido sąvoką 1820 m. įvedė André-Marie Ampère'as, 1823 m. sukūręs terminą *solenoidas*.

## Šaltiniai
Groznas

**Groznas** (, iki 1869 m. *Грозная* (*Groznaja*); , 1998–2000 m. *Джохар-ГIала*) – miestas pietų Rusijoje, prie Sunžos upės; Čečėnijos respublikos sostinė.

## Istorija
### Pirmasis Čečėnijos karas
Groznas labai nukentėjo Pirmojo Čečėnijos karo metu, kai mieste vyko intensyvūs mūšiai. Didžiausi jų vyko nuo 1994 m. gruodžio iki 1995 m. vasario. Šios kovos baigėsi tuo, kad miestą užėmė Rusijos karinės pajėgos. Didžiąją dalį miesto sunaikino Rusijos oro pajėgų reidai. Kovose dėl miesto žuvo tūkstančiai civilių ir kareivių. Didžioji dalis žuvusiųjų civilių buvo Grozne gyvenę rusai. Pasibaigus kovoms daugybė neatpažintų kūnų buvo palaidoti masinėse kapavietėse šalia miesto.

2007 m. buvo 191,3 tūkst. gyventojų, beveik dvigubai mažiau nei prieš 15 metų.

Šalia Grozno veikia stambiausia Rusijos armijos oro bazė Čečėnijos respublikoje. Grozno Lenino mikrorajone Rusijos kariuomenė atidarė „filtravimo stovyklą“ PAP-1, kur įtartini čečėnai buvo kankinami ir kalinami be teismo.

Čečėnų partizanai veikė iš netoli Grozno esančių kalnų ir sugebėjo demoralizuoti Rusijos karines pajėgas partizaninio karo veiksmais, kaip, pavyzdžiui, 1996 m. kovo mėnesį surengta Grozno ataka, kuri padėjo politiniam ir viešosios nuomonės spaudimui išvesti Rusijos karines pajėgas iš Čečėnijos. 1996 m. rugpjūtį nuo 1500 iki 3000 čečėnų kovotojų sugebėjo apsupti ir paimti į nelaisvę ištisą NVD garnizoną su 10 tūkstančių Rusijos karių. Tuo metu čečėnų kovotojai dar sugebėjo kovoti prieš Chankalos bazę. Kova baigėsi paliaubomis. Grozną vėl ėmė valdyti čečėnai. Grozno pavadinimas buvo pakeistas į Džocharą (1997 m. žuvusio pirmojo Čečėnijos prezidento garbei).

### Antrasis Čečėnijos karas
Tik prasidėjus karui Groznas tapo pagrindinių kovų epicentru. Mieste vykstant kariniams veiksmams ir kovoms vėl žuvo tūkstančiai kovotojų ir civilių gyventojų. Ankstyvojoje karo fazėje, 1999 m. spalio 25 dieną, Rusijos karinių oro pajėgų balistinės raketos SS-21 pataikė į perpildytą turgų ir gimdymo namus. Per šią ataką žuvo 140 žmonių, o šimtai buvo sužeisti.

Rusijos oro pajėgos bombardavo gyvenamuosius namus.

Po karo miestas buvo sparčiai atstatytas.

## Sportas
* FK Terek Groznyj (futbolas)

## Galerija


Грозный синагога и мечеть.jpg| mečetė ir singagoga Grozne
Achmat-Kadyrow-Mosche, Grosny 2008.jpg| mečetė „Čečėnijos širdis“
Национальный музей Чеченской Республики (файл 2).JPG| nacionalinis Čečėnijos Respublikos muziejus
Palace of Culture named after Dagun Omayev.jpg| Kultūros rūmai



## Išnašos
Saulės šviesis

**Saulės šviesis** – nesisteminis šviesio vienetas, dažnai naudojamas astronomijoje. L_\odot Tai yra Saulės visuose elektromagnetinio diapazono dažniuose išspinduliuotas galingumas.

Saulės šviesis yra lygus 3,827 × 1026 W arba 3,827 × 1033erg/s.
Universiteto radijas

**Universiteto radijas** (taip pat žinomas kaip **studentų radijas**, **akademinis radijas** ) yra radijo stoties tipas, kuriamas ir prižiūrimas universiteto, kolegijos ar kitos akademinės bendruomenės. Radijo tinklelio programavimas gali būti vykdomas išskirtinai tik pačios bendruomenės arba pasitelkiant profesionalią pagalbą „iš šalies“. Universiteto radijas gali egzistuoti dėl akademinių – šviečiamųjų tikslų, kaip terpė ruošiant būsimus radijo profesionalus arba kaip alternatyva komercinėms ir valstybinėms radijo stotims.

Universiteto radijas dažniausiai vystomas ir įgyvendinamas valstybės nustatyta tvarka, todėl net ir bendrosios radijo stočių charakteristikos tarp skirtingų šalių universitetų – transliuotojų gali skirtis. Vienas iš tokių radijo stočių bendrų bruožų yra siekis transliuoti nekomercines muzikines kompozicijas. Būtent todėl universiteto radijas dažnai yra siejamas su alternatyviomis muzikos kryptimis (pvz., alternatyvusis/nepriklausomas rokas, eksperimentinė elektronika ir kt.). Kitas universitetinių radijo stočių panašumas tas, kad šalia nekomercinės muzikos jos taip pat dažniausiai transliuoja ir informacines, šviečiamąsias, kultūrines ar kitas laidas, susijusias su bendruomenės, kurios geografinėse ir socialinėse ribose veikia, aktualijomis.

Bendras universiteto radijo stočių formatas dažniausiai gali būti apibrėžtas kaip laisvasis () ir/arba nepriklausomas (). Daug kūrybingumo ir individualizmo – ir tarp radijo stoties laidų vedėjų, ir tarp transliuojamų laidų svečių, – daugybei pasaulyje veikiančių universiteto radijo stočių suteikė pranašumo, leidusio tapti pagrindiniu bendruomenės žiniasklaidos šaltiniu.

Priklausomai nuo valstybės politikos ir turimų lėšų, universiteto radijas gali būti įgyvendintas pilna arba ribota galia AM ar FM bangomis, kabelinės televizijos arba interneto tinklų pagalba.

Pirmoji licencijuota radijo stotis buvo 1915 m. veiklą pradėjusi Viskonsino universiteto eksperimentinė stotis 9XM.

## Lietuvoje

Praktika, susijusi su universitetų radijo stočių steigimu šalyje, yra palyginus menka. Reti bandymai kuriai nors Lietuvos aukštajai mokyklai, kolegijai ar kitai mokslo įstaigai įkurti radijo stotį dažniausiai baigdavosi dar neprasidėję, t. y. likdavo kalbų lygyje arba iniciatyvos užgesdavo po kelių eterio savaičių ar mėnesių.

Pirma sėkminga universiteto radijo stotimi galima laikyti 2005 m. rugsėjo 12 d. startavusį Vilniaus universiteto radiją „StartFM“, iki šiol veikiantį Vilniaus mieste 94,2 MHz ultratrumpųjų FM bangų ruože ir internetu pasaulyje.

Tais pačiais metais spalio mėnesį Kauno technologijos universiteto bendruomenė startavo su akademine-internetine radijo stotimi „Gaudeamus“. 2014 m. pabaigoje-2015 m. pradžioje radijo veikla nutraukta.

2006 m. lapkričio 15 d. Vilniaus Baltupių vidurinė mokykla pradėjo kol kas dar retas, bet reguliarias „Baltupių Radijo“ transliacijas 98,8 FM bangomis Vilniuje.

2010 m. vasario 14 d. transliacijas pradėjo „VDU radijas“, įsikūręs Vytauto Didžiojo Universitete.
Laisvasis radijo formatas

**Laisvasis radijo formatas** () – radijo tinklelio programavimo būdas, kada laidos vedėjui suteikiama visiška laisvė rinktis grojamą muziką neatsižvelgiant į vyraujantį muzikos stilių radijo stotyje ar stoties komercinius interesus.

Laisvojo formato etikos principai vedančiojo muzikinę laisvę apibrėžia kaip rekomendaciją laidos metu groti vieno pasirinkto stiliaus muzikines kompozicijas, tačiau nesmerkia tos pačios tematikos, bet skirtingų stilių kūrinių grojaraščio.
Kapuas Hulu regencija

**Kapuas Hulu regencija** (indonez. *Kabupaten Kapuas Hulu*) – regencija Indonezijos Vakarų Kalimantano provincijos rytuose. Šiaurėje ribojasi su Malaizija, rytuose – su Rytų Kalimanatanu, pietuose – su Centriniu Kalimantanu, vakaruose – su Sintango regencija. Plotas 29842 km². Apie 252 tūkst. gyventojų. Administracinis centras – Putusibau.

Vakarinę regencijos dalį užima pelkėtos miškingos lygumos. Rytuose jos kyla į Miulerio kalnus. Svarbiausios upės – Kapujas ir Mandajus. Gyventojų dauguma – dajakai (da’anai, punanai, ibanai ir kt.). Beveik visos gyvenvietės yra upių pakrantėse. Verčiamasi miškininkyste, ryžių auginimu, valgomųjų lizdų rinkimu, žvejyba.

## Parajoniai
* Badau
* Batang Luparas
* Batu Datu
* Bojan Tandžungas
* Bunut Hiliras
* Bunut Hulu
* Embaloh Hiliras
* Embaloh Hulu
* Embau
* Empanangas
* Hulu Gurungas
* Kalisas
* Kedaminas
* Mandajus
* Mentebahas
* Puring Kencana
* Putusibau
* Seberuangas
* Selimbau
* Semitau
* Silat Hiliras
* Silat Hulu
* Suhaidas

## Šaltiniai

## Nuorodos
* Internetinė svetainė
Digeriai

**Digeriai**, **Tikrieji leveleriai** – anglų grupuotė, įkurta Gerrard Winstanley 1649 m. Grupuotė digeriais („kasėjai“) praminta dėl savo veiklos užiminėjant ir sukasant dirvonuojančias žemes. „Leveleriais“ vadinti dėl to, kad tikėjo ekonomine lygybe, o šis jų tikėjimas rėmėsi tam tikra Biblijos interpretacija.

Digerių kolonijos, kuriose per visą Angliją tebuvo 100-200 žmonių išnyko 1651 m. Be jokios abejonės daugiausia dėl susirūpinusių žemvaldžių pastangų, kurie, palaikomi vyriausybės stengėsi sunaikinti digerių kolonijas vos joms atsiradus.

## Digerių vardo atgaivinimas
* XIX amžiaus šeštas ir septintas dešimtmečiai – aukso kasėjai Australijoje
* XX amžiaus 1-as dešimtmetis - Australijos ir Naujosios Zelandijos Korpuso ANZAC kariai Pirmajame Pasauliniame kare buvo vadinami digeriais
* XX amžiaus 7-as dešimtmetis - Digeriais buvo pavadintas hipių judėjimo laikų radikalų gatvės teatras San Franciske, kuriame greta vaidinimo būdavo teikiama informacija ir nemokamas maistas. Digerių vardą jie pasirinko sąmoningai, istorijos knygose perskaitę apie digerių judėjimą Anglijoje XVII a. viduryje.
* 1974 - Digeriu buvo pavadinta kandidato iš Kembridžo rinkimų platforma Anglijos visuotiniuose rinkimuose.
* XX amžiaus 10-as dešimtmetis - Digeriais pasivadina žmogaus sukurtų požemių tyrinėtojai tuometinės Sovietų sąjungos teritorijoje. Kaip ir XVII a. vidurio Anglijoje, digeriai savo veikla protestavo prieš savo laikmečio valdžios politiką.
* XX amžiaus 10-as dešimtmetis - 'The Diggers' (Digeriai) vadinosi škotų roko grupė, asocijuojama su Britpopo eros pabaiga.
* XX amžiaus 10-as dešimtmetis - 'Brighton Diggers' (Braitono Digeriai) gyvenamųjų namų kooperatyvas Braitone pavadintas XVII a. vidurio digerių garbei.
Nangakalisas

**Nangakalisas** () – gyvenvietė Indonezijoje, Borneo, Vakarų Kalimantano provincijoje, Kapuas Hulu regencijoje, į pietus nuo Putusibau, prie Mandajaus upės.

per Nangakalisą eina Putusibau–Sintango kelias. Yra nedidelis aerodromas. Prieplauka. Gyvena daugiausia dajakų gentys.

## Šaltiniai
Nangaraunas

**Nangaraunas** (indonez. *Nanga Raun, Nanga Raung*) – gyvenvietė Indonezijoje, Borneo, Vakarų Kalimantano provincijoje, Kapuas Hulu regencijoje, Miulerio kalnų priekalnėse, Mandajaus upės pakrantėje.

Gyvena daugiausia dajakų gentys.

## Šaltiniai
Rantau Bumbunas

**Rantau Bumbunas** (indonez. *Rantau Bumbun*) – nedidelė gyvenvietė Indonezijoje, Borneo, Vakarų Kalimantano provincijoje, Kapuas Hulu regencijoje, Miulerio kalnų papėdėje, Mandajaus upės pakrantėje.

Rantau Bumbunas – paskutinė gyvenvietė, laivu pasiekiama Mandajaus upe. Šalia kaimo yra krioklys. Auginami ryžiai, vaisiai. Žvejyba. Yra mokykla. Gyvena dajakų gentys.

## Šaltiniai
Mandajus

**Mandajus** (indonez. *Sungai Mandai*) – upė Indonezijoje, Borneo saloje, Vakarų Kalimantano provincijoje; Kapujo kairysis intakas. Prasideda Miulerio kalnuose (Mandai Hulu masyve), ~3000 m aukštyje. Teka šiaurės vakarų kryptimi per miškingas aukštumas ir lygumas. Įteka į Kapują žemiau Putusibau. Aukštupyje gausu krioklių ir slenksčių. Laivyba įmanoma nuo Rantau Bumbuno.
Dailusis cikaitis

**Dailusis cikaitis** (*Microcycas calocoma*) – zamijinių (*Zamiaceae*) šeimos augalas, kuris yra vienintelė rūšis **cikaičio** (*Microcycas*) gentyje. Tai endeminė rūšis Kuboje. Augalas iki 10 m aukščio. Lapai tamsiai žali, iki 1,2 m ilgio.
Zamija

**Zamija** (*Zamia*) – zamijinių (*Zamiaceae*) šeimos augalų gentis, kuriai priklauso į palmes panašūs krūmai.

Natūraliai paplitusi Šiaurės, Centrinėje ir Pietų Amerikoje.
 
Gentyje yra apie 50 rūšių.

## Rūšys
* Akuotoji zamija (*Zamia acuminata*)
* Siauralapė zamija (*Zamia angustifolia*)
* Bolivinė zamija (*Zamia boliviana*)
* Stambioji zamija (*Zamia encephalartoides*)
* Kostarikinė zamija (*Zamia fairchildiana*)
* Mažoji zamija (*Zamia fischeri*)
* Floridinė zamija (*Zamia floridana*)
* Rudaplaukė zamija (*Zamia furfuracea*)
* Gležnalapė zamija (*Zamia hymenophyllidia*)
* Miškinė zamija (*Zamia integrifolia*)
* Molyninė zamija (*Zamia ipetiensis*)
* Meksikinė zamija (*Zamia loddigesii*)
* Kalninė zamija (*Zamia montana*)
* Kaičioji zamija (*Zamia polymorpha*)
* Puertorikinė zamija (*Zamia portoricensis*)
* Žemoji zamija (*Zamia pumila*)
* Aukštoji zamija (*Zamia roezlii*)
* Stambialapė zamija (*Zamia skinneri*)
* Hondūrinė zamija (*Zamia standleyi*)
* Kūginė zamija (*Zamia vasquesii*)
* Blizgioji zamija (*Zamia verschaffeltii*)
* Raukšlėtalapė zamija (*Zamia wallisii*)
ir kt.


Image:Zamia angustifolia 1.jpg|Siauralapė zamija (*Zamia angustifolia*) 
Image:Zamia furfuracea04.jpg|Rudaplaukė zamija (*Zamia furfuracea*)
Image:Zamia pumila 001.jpg|Žemoji zamija (*Zamia pumila*) 
Image:Zamia standleyi 1.jpg|Hondūrinė zamija (*Zamia standleyi*)
Putusibau

**Putusibau** () – miestas Indonezijoje, Borneo saloje, Vakarų Kalimantano provincijos rytuose, 412 km į rytus nuo Sintango, prieplauka prie Kapujaso ir į jį įtekančios Sibau upės. Kapuas Hulu regencijos centras.

Yra oro uostas. Kelias į Sintangą. Miškininkystė, ryžių auginimas. Turizmas (miesto apylinkėse yra tradicinių dajakų ibanų kaimų). Keli viešbučiai.

## Šaltiniai
Tranzityvumas

**Tranzityvumas** – sąryšio / priklausomybės R tarp dviejų aibės elementų apibūdinimas. Tarkime turime aibę X iš elementų {x, y, z}. Jei aibės elementų pora (x,y) tenkina sąryšį (x R y), o (y,z) tenkina sąryšį (y R z), tai sąryšis R yra tranzityvus, jei jis (x R z) galioja ir porai (x,z) (kiekvieniems x, y, z iš aibės X). Formaliosios logikos kalba, dviejų elementų sąryšis/priklausomybė \varrho \subset X\times X vadinama **tranzityviu**, kai:

: \forall_{x,y,z \in X}\; x \;\varrho\; y \land y \;\varrho\; z \implies x \;\varrho\; z.

Geometrijoje tiesių lygiagretumas ir figūrų panašumas yra tranzityvūs sąryšiai, o statmenumas – netranzityvus sąryšis.

## Pavyzdžiai
* **Jei **&nbsp;&nbsp; a=b, o b=c, tai reiškia a=c
* **Skaičių nelygybė** &nbsp;&nbsp; a>b ir b>c, reiškia a>c
* **Tiesių [[Lygiagretumas (geometrija)|lygiagretumas]]** &nbsp;&nbsp; a||b ir b||c, reiškia a||c

Tranzityvumo nebuvimas:
* **Žaidimas** „Akmuo, žirklės, popierius“ Akmuo stipresnis už žirkles, žirklės stipresnės už popierių; bet akmuo ne stipresnis už popierių'''

## Šaltiniai
Akmuo, žirklės, popierius

**Akmuo, žirklės, popierius** – žaidimas rankomis rodant ženklus: akmuo, žirklės, popierius.

Šis žaidimas žinomas daugelyje šalių. Kartais naudojamas išrinkti kokį nors asmenį ar tikslą (kitais atvejais metama moneta, traukiamas šiaudas ir t. t.).

## Žaidimo taisyklės

Žaidėjai kartu skaičiuoja: „Akmuo… Žirklės… Popierius… Vienas… Du… Trys…“ tuo pačiu metu mojuoja kumščiais. Sakant „Trys“ kartu viena ranka parodoma viena iš trijų ženklų: akmuo, žirklės ar popierius, kaip parodyta paveikslėlyje.

Laimėtojas nustatomas pagal žaidimo taisykles:
* Akmuo laimi prieš žirkles (akmuo bukina ar laužo žirkles)
* Žirklės laimi prieš popierių (žirklės karpo popierių)
* Popierius laimi prieš akmenį (popierius uždengią akmenį)
Jei žaidėjai parodo vienodus ženklus, tai laikoma lygiosiomis ir žaidžiama iš naujo.

Klasikiniame variante žaidžiama po du, bet žaidimas galimas ir esant didesniam dalyvių skaičiui. Tada lygiosiomis laikoma situacija, kai du žaidėjai vienu metu parodė „akmenį“ arba „žirkles“ arba „popierių“.

## Istorija
Žaidimas išrastas Kinijoje. Pagal knygą Wǔzázǔ (五雜俎 arba 五雜組) parašyta *Xiè Zhàozhì* (謝肇淛) vėlyvuoju Dinastijos Min laikotarpiu, šį žaidimą žaidė karininkai vėlyvuoju Dinastijos Han laikotarpiu, tais laikais buvo vadinamas *shǒushìlìng* (手勢令), kuris pripažįstamas kaip ekvivalentas dabartiniam žaidimui „Akmuo, žirklės, popierius“. *Shǒushìlìng* gali būti išverstas kaip „komandos rankomis“.

Iki kontaktų su Azija jokių šio žaidimo paminėjimų vakarų Europoje nėra. Vakarų rašytojai XIX a. gale apie jį užsimena, kaip apie azijietišką žaidimą.

## Papildomai
Žaidimas kartais minimas kaip matematinio tranzityvumo nebuvimo pavyzdys.

Nežiūrint to, kad žaidimo baigtis rodosi atsitiktinė, esant įgūdžiams žaidimo baigtį galima nuspėti.Po kelių žaidimų galima numatyti kai kuriuos neatsitiktinius principus ir varžovų elgesį. 

Rengiami šio žaidimo pasauliniai čempionatai, kurių metu varžomasi dėl solidaus prizo ir jų baigtis aprašoma spaudoje. Yra tarptautinė šio žaidimo federacija ir oficialios varžybų taisyklės. 

Permėje ir Permės srityje šitas žaidimas vadinamas „Bu-Ce-Fa“: žaidžiant vietoj „vienas… du… trys…“ sakoma „Bu… Ce… Fa…“ 

Kartais vietoj akmens ženklo naudojamas šulinio ženklas. Laikoma, kad žirklės krentą į šulinį, bet šulinį dengia popierius.

## Nuorodos
* Kai kurie istoriniai šaltiniai 
* Pasaulinė RPS asociacija
Seksizmas

**Seksizmas** ( – 'lytis') – žmonių diskriminacija ir neapykanta dėl jų lyties, ignoruojant kitas asmens savybes. Paprastai siejama su bet kokiu asmens išskyrimu ar vertinimu, remiantis vien jo lytimi. Seksizmas gali būti skirstomas į seksizmą, nukreiptą prieš moteris, vyrus, interseksualus, transseksualus.

Seksizmas visuomenėje reiškiasi giliai įsišaknijusias įsitikinimais, pabrėžiančiais vienos lyties pranašumą, reikšmingumą, vertingumą ir kitas subjektyvias savybes kitos lyties atžvilgiu, noru pažeminti priešingos lyties atstovus. Taip pat reiškiasi mizoginija (panieka, neapykanta moterims; siejama su ginofobija – moterų ir/ar moteriškumo baime.) arba mizandrija (panieka, neapykanta vyrams; siejama su androfobija – vyrų ir/ar vyriškumo baime). Seksizmas gali pasireikšti ne tik kaip vertinimas, bet ir kaip pagrindas atitinkamo elgesio modeliui, tiek individualiame, tiek visuomeniniame lygmenyje. Su seksizmu siejamas nevienodas vyrų ir moterų darbo užmokestis bei įsidarbinimo galimybės todėl, kad moterys dažniausiai anksčiau ar vėliau yra priverstos išeiti dekretinių atostogų, į jas žiūrima kaip į ne tokias perspektyvias kandidates užimti aukštas pareigas. Kai kuriose visuomenėse mergaitėms ir merginoms neprieinamas išsilavinimas dėl būsimų motinystės ar namų šeimininkės pareigų.

Seksualinės revoliucijos metu buvo siekiama seksualinių normų pokyčio, ir feminisčių požiūriu – seksualinio išsilaisvinimo, turėjusio atvesti prie seksualinio pasirinkimo galimybių moterims. Feminizmo judėjimas nukreiptas prieš seksizmą, siekiant teisinės lyčių lygybės, moterų politinio atstovavimo, išsilavinimo ir profesinių galimybių; iškeliant smurto, seksualinės prievartos šeimose, prostitucijos problemas. Lytiškumo reiškimas yra žmogaus prigimties neatsiejama dalis, tačiau manoma, kad kai kurie seksualumo aspektai turėjo įtakos seksizmui. Maskulinizmo šalininkai teigia, kad iki seksualinės revoliucijos vyriškumas buvo tapatinamas su ryžtingumu, stiprumu, moteriškumas su kuklumu, švelnumu, bet po jos moterys įgijo teises reikšti savybes, anksčiau sietas su vyriškumu, tuo tarpu vyrai neįgijo teisės reikšti savybių, siejamų su moteriškumu. Maskulinistai traktuoja tai kaip lyčių nelygybę, nes pasak jų, tik moteriai duodama teisė būti dvejopa lytiniu požiūriu. 

## Šaltiniai
Finansai

**Finansai** – terminas, apibrėžiantis metodus, kuriais asmenys ar organizacijos įgyja, sukaupia, kontroliuoja ir naudoja piniginius išteklius per laikotarpį, įvertinant patiriamą riziką.

## Asmeniniai finansai

Asmeniniai finansai padeda atsakyti į klausimus:
* Kiek pinigų reikės asmeniui (ar šeimai) įvairiais gyvenimo etapais?

* Kaip įvertinti nelaimingų atsitikimų riziką?
* Kaip šeimos turtas turi būti perduodamas ateinančioms kartoms (testamentas ar paveldėjimas)?
* Kokie bus mokesčiai? Kaip juos sumažinti?

Taip pat galima įvertinti išlaidas mokymuisi, dideliems pirkiniams (nekilnojamam turtui, mašinai), taip pat ilgalaikėms paslaugoms – draudimui, investicijom.

## Įmonių finansai

Komercinėse organizacijose finansų institucijos vaidmuo yra teikti finansinius išteklius organizacijos veiklai. Finansų skyriaus vadovo tikslas – teisingai balansuoti tarp prisiimamos rizikos ir įmonės pelningumo.

Paprastai ilgalaikės investicijos (daugiau nei metų trukmės) būtų gaunamos iš akcininkų įnašų bei ilgalaikių kreditų, dažniausiai obligacijomis. Pagal tai, kaip kokia pinigų dalis skolinta, kokia sunešta akcininkų, turime įmonės kapitalo struktūrą. Trumpalaikės kreditai (iki metų) paprastai gaunami iš bankų.

Obligacijų rinkoje, skolininkai savo įsipareigojimą pasiūlo įsigyti obligacijos forma. Skolininkas už tai gauna pinigus, taip pat įsipareigoja sumokėti obligacijos vertę bei palūkanas. Obligacijos pirkėjas turi teise ją parduoti, todėl realus naudos gavėjas gali pasikeisti. Obligacijos leidžia skolintojams greitai atgauti savo pinigus paprasčiausiai parduodant obligaciją.

Kita įmonės finansų departamento darbo dalis susijusi su tikslu pelningai investuoti gautą kapitalą taip, kad jo vertė augtų. Investicijų valdyme, reikia nuspręsti, *ką*, *kaip* ir *kada* investuoti. Atsakant į klausimus, reikia įvertinti:
* Tikslus, terminus, riziką, mokesčius;
* Strategiją (aktyvią arba pasyvią);
* Efektyvumą.

Dažnai finansinis valdymas painiojamas su įmonės finansų apskaita. Finansinis valdymas – tai prognozės, finansinė apskaita – tai tam tikra duomenų apdorojimo metodika. Finansinio valdymo sprendimai priimami remiantis finansinės apskaitos rezultatais.

## Viešieji finansai

Valstybės, valstijos, apskrities, miesto finansai priskiriami viešųjų finansų kategorijai.
Jie padeda įvertinti:
* Viešųjų poreikių tenkinimo išlaidas;
* Gaunamą naudą;
* Finansavimo eigą;
* Finansavimo šaltinius.
Malka

Žodis **malka** gali reikšti:

* malkos – medžiai kurui, paprastai supjaustyti ir suskaldyti;
* malka – malkų pliauska, atskeltas pagalys, šakalys;
* malka – krūva eilėmis sudėtų rąstų ar pliauskų kurui, rietuvė;
* kortų malka – žaidimo kortų komplektas;
* malka – kartais taip vadinama krūva sumestų, suverstų daiktų.

Taip pat:
* Malka – upė Rusijoje, Kaukaze;
* Malkų metodas – elektroninės schemos montavimo būdas;
* Malka – moteriškas vardas (pvz., dainininkė ir dailininkė *Malka Spigel*, poetė *Malka Lee*);
* Malka Balo – Etiopijos Oromijos regiono voreda (administracinis vienetas), kuriame gyvena apie 170 000 žmonių.
Miulerio kalnai

**Miulerio kalnai** (indonez. *Pegunungan Müller*) – kalnų masyvas Malajų salyno Borneo salos centrinėje dalyje (Indonezijos teritorija). Išsidėstę Vakarų, Centrinio ir Rytų Kalimantano provincijų sandūroje. Aukštis 500-2000 m. Aukščiausios viršukalnės – Liangpranas (2240 m), Kerihunas (1960 m). Apaugę tropinėmis džiunglėmis. Smarkiai suskaidyti upių slėnių. Išteka Kahajano, Barito upės. Apgyvendinti dajakų genčių.